Bijela kuća ne opovrgava niti priznaje praćenje telefonskih poziva
Neki vjeruju da bi ovo otkriće moglo zakomplicirati senatsku potvrdu kandidata predsjednika Busha za novog direktora Središnje obavješt
Bijela kuća je priopćila da ne može potvrditi niti odbaciti je li vlada tajno prikupljala popis telefonskih poziva desetaka milijuna Amerikanaca. O ovom navodnom programu prvi je put izvješteno jučer u listu . Glasnogovornik Bijele kuće Tony Snow je ponovio što je predsjednik Bush rekao jučer – da nijedan zakon nije prekršen, da je privatnost građana brižno čuvana i da su ključno kongresnici i senatori izvješteni o cijelom slučaju. I demokratski i republikanski zastupnici izrazili su zabrinutost glede spomenutog programa. Neki vjeruju da bi ovo otkriće moglo zakomplicirati senatsku potvrdu kandidata predsjednika Busha za novog direktora Središnje obavještajne agencije CIA-e Michaela Hydena. Naime on se nalazio na čelu Nacionalne agencije za sigurnost NSA kad je program prikupljanja popisa telefonskih poziva započeo. I general Hayden je u današnjem susretu s novinarima u Washingtonu izjavio kako je sve što je ova agencija poduzela bilo u skladu sa zakonom. Stručnjaci kažu da tehnologija koju je koristila američka vlada za sastavljanje ogromne baze podataka o telefonskim pozivima Amerikanaca nije nova te da se godinama koristi u poslovnoj zajednici. Tehnika koju je uporabila Agencija za nacionalnu sigurnost poznata je kao "kopanje podataka" i "analiza društvene mreže". Kompanije, naime, prikupljaju elektronske podatke o kupovnim navikama građana kako bi pratili popularnost svojih proizvoda. Koristeći istu tehnologiju, obavještajni agenti tragajući za mogućom terorističkom aktivnošću u mogućnosti su analizirati ogromnu količinu podataka pokušavajući identificirati veze između različitih pojedinaca i organizacija.